**Приложение № 1.3.3. Отговор упражнение**

**ТЕМА 3**

**ЗНАЧЕНИЕ НА ВИДЕОНАБЛЮДЕНИЕТО И ДРУГИ ТЕХНИЧЕСКИ СРЕДСТВА ПРИ ОПАЗВАНЕ НА ОБЩЕСТВЕНИЯ РЕД, ОХРАНА НА ОБЩИНСКОТО ИМУЩЕСТВО. ВЪЗМОЖНОСТИ ЗА ФИНАНСИРАНЕ**

**УПРАЖНЕНИЕ**

**по** въпрос № 3 – Възможности за изграждане на системи за видеонаблюдение

/Отговори/

1. Съдържание на упражнението:

Община Бърлинова, в която работите има намерение да кандидатства за финансиране по оперативна програма, с проектно предложение, в което се предвижда изграждането на система за видеонаблюдение. Общинският съвет е утвърдил предложение за изграждане на видеонаблюдение в с. Мръчково, с цел осигуряване на обществения ред и предотвратяване на случаите на посегателства върху обществената инфраструктура в населеното място. На Вас е възложено да създадете организация за определяне индикативната стойност на бъдещият проект. Посочете последователно, като изброите какви дейности следва да се извършат за да се определи индикативната стойност на проекта за изграждане на системата за видеонаблюдение.

1. Решение:

При даване на отговор на задачите в упражнението следва да се отчитат изискванията на Насоки за определяне на местата за изграждане на системи за видеонаблюдение и на минимални функционални и технически изисквания към системите, Закона за обществените поръчки и конкретните изисквания на оперативната програма. Посочените отговори на упражнението не са изчерпателни и общовалидни, но те очертават нормалната последователност и изискванията на нормативната уредба. Отговорите могат да бъдат представени и по-подробно от обучаемите, което следва да бъде отчетено от преподавателя. Отговорите могат да бъдат представени и подредени в следният начин:

1. Определяне на фокусни точки в с. Мръчково – това е първата стъпка при решаване на задачата, тъй като фокусните точки, предопределят задоволяване на нуждите от видеонаблюдение, с оглед целта, за която се изисква то да бъде изградено. В нашия случай за охрана на обществения ред. Тази дейност се осъществява по реда на Насоките, утвърдени със заповед на министъра на вътрешните работи, съвместно с органите на МВР.
2. Определяне функционалните и технически изисквания към системата за видеонаблюдение – при този етап следва да бъде определено месторазположението, вида и технически характеристики на видеокамерите, с оглед конкретните задачи, които ще се решава с тях. Допълнително е нужно да бъде анализирана и нуждата от изграждане на кабелни трасета, закупуване на записващи устройства, свързаност с мониторинга център или създаване на такъв.
3. Извършване на пазарно проучване – Пазарно проучване/консултация по чл. 44 от Закона за обществените поръчки и има за цел да бъдат събрани оферти за индикативната стойност на проекта. При него, на база осигурената предварителна информация се събират оферти от потенциални изпълнители, които указват стойността на която проекта може да се реализира. Тук, обаче при разработването на заданието не трябва да се забравя да бъдат посочени и допълнителни данни, а не само тези, произтичащи от т. 1 и т. 2, като например: изискването за гаранция, съвместимост със съществуващата система, сроковете за реализация и други изисквания, формиращи крайната цена на доставката.

**Приложение № 1.3.3. Упражнение**

**ТЕМА 3**

**ЗНАЧЕНИЕ НА ВИДЕОНАБЛЮДЕНИЕТО И ДРУГИ ТЕХНИЧЕСКИ СРЕДСТВА ПРИ ОПАЗВАНЕ НА ОБЩЕСТВЕНИЯ РЕД, ОХРАНА НА ОБЩИНСКОТО ИМУЩЕСТВО. ВЪЗМОЖНОСТИ ЗА ФИНАНСИРАНЕ**

**УПРАЖНЕНИЕ**

**по** въпрос № 3 – Възможности за изграждане на системи за видеонаблюдение

/МАТЕРИАЛ ЗА ОБУЧАЕМИТЕ/

УКАЗАНИЯ:

1. Настоящето упражнение има за цел да задълбочи знанията Ви за начините, с които служителите по сигурността в общините могат да бъдат полезни при изготвянето на проекти, свързани с финансиране изграждането на системи за видеонаблюдение.
2. Упражненото може да не е свързана пряко със задълженията, които имате или съществуващата организация на работата в общината, в която работите, но това ще Ви даде възможност да придобиете нови знания за процесите и етапите предшестващи въвеждането на системите за видеонаблюдение, за които вашата експертиза е важна.
3. Прочетете внимателно условието и запишете Вашите отговори, с кратки отговори обозначени с подточки, в логическа последователност, в приложената таблица в текстови файл.
4. След като сте готов с отговора може да го сравните с дадения от нас отговор в Приложение – Отговор № 1.3.3.

ЗАДАНИЕ НА УПРАЖНЕНИЕТО:

Община Бърлинова, в която работите има намерение да кандидатства за финансиране по оперативна програма, с проектно предложение, в което се предвижда изграждането на система за видеонаблюдение. Общинският съвет е утвърдил предложение за изграждане на видеонаблюдение в с. Мръчково, с цел осигуряване на обществения ред и опазване на обществената инфраструктура в населеното място. На Вас е възложено да създадете организация за определяне индикативната стойност на бъдещият проект. Посочете последователно, като изброявате с точки какви дейности следва да се извършат за да се определи индикативната стойност на проекта за изграждане на системата за видеонаблюдение.

РЕШЕНИЕ:

|  |  |
| --- | --- |
| 1. |  |
| 2. |  |
| 3. |  |
| 4. |  |
| 5. |  |